|  |  |
| --- | --- |
|  | VI Convocatoria de proxectos de innovación educativa en Aprendizaxe-Servizo (ApS).Anexo II: Deseño do Proxecto de Innovación en ApS.Modalidade A: Proxectos Emerxentes. |

# Título do proxecto

|  |
| --- |
| Accións multidisciplinares integradas Arredor do Rural |

# Coordinador do proxecto

|  |  |
| --- | --- |
| Nome e apelidos | David García Romero |
| Facultade | Facultade de Ciencias da Educación |

# Materias involucradas no proxecto

|  |  |  |  |
| --- | --- | --- | --- |
| **Nome da materia** | **Titulación** | **Curso** | **Nº (\*)** |
| Traballo Final de Grao  | Grao en Administración e Dirección de Empresas  | 4 | 4 |
| Traballo Final de Grao  | Grao de Mestre/a en Educación Primaria  | 4 | 3 |
| Traballo Final de Grao  | Grao en Economía  | 4 | 1 |
| Traballo Final de Grao | Grao en Bioloxía | 4 | 1 |
| Traballo Final de Master  | Máster en Dirección de Actividades Educativas na Natureza  | 1 | 1 |

*(\*) Número de alumnos/as estimado que participarán no proxecto.*

# Deseño do proxecto

# Descrición da necesidade social

|  |
| --- |
| A necesidade social da que partimos relaciónase con dous asuntos de plena actualidade: a **crise ecosocial e o abandono do medio rural.** Estes dous fenómenos están relacionados, posto que o modelo urbano e o estado abandono do territorio relaciónanse directamente ca crise ecosocial. Neste proxécto aproximámonos a dúas aristas da problemática. O relevo xeneracional, posto que o éxodo rural-urbano continúa a ser maior entre a xuventude. Esta problemática pode ter que ver cunha vaixa representación do medio rural nos plans de formación superior, que teñen maior relación co medio e a cultura urbana.Por outro lado, a necesidade de diversificar os campos de acción no medio rural, máis aló da xa acostumada promoción económica do sector primario e o turismo. A construcción do desenvolvemento das comunidades e poboacións debe ser tratado en tódolos seus eixos, tal como se reflexa nos ODS e medidas de desenvolvemento de carácter integral como o ICPD.Abordaremos estas dúas necesidades mediante unha colaboración interdisciplinar, de maneira que por unha parte se realicen achegas diversas a diferentes comunidades do medio rural, e por outra se visibilice entre a diversidade e potencialidade do medio rural para os seus proxectos de vida. |

# Entidade colaboradora

|  |
| --- |
| Para elaborar unha acción integrada e descentralizada ao longo do territorio e dos ámbitos da acción, participan entidades de diversa índole:* Dous Centros de Desenvolvemento Rural (membros de COCEDER): O Viso e Ancares.
* As Espigadoras: asociación cultural de recuperación e traballo co patrimonio inmaterial.
* CEGASAL: Asociación Galega de Centros Especiais de Emprego
* Outonía: Educación Social e Sustentabilidade Rural
* Comunidades de Montes Veciñais en Man Común: O Araño e O Fieitoso
* Fundación Montescola: integración do medio natural e educación.

Contarase tamén co apoio do IIAG-CSIC. |

# Carácter innovador da experiencia

|  |
| --- |
| O carácter innovador desta susténtase na súa aproximación interdisciplinar a un problema común botando man dunha ferramenta curricular que pon a axencia, a capacidade de toma de decisións, na man do alumnado: os Traballos Finais de Grao o Máster tratados dunha maneira coordinada.Esta permítenos abordar unha problemática complexa como é a recuperación do medio rural dende diferentes perspectivas, e facelo ademais dunha maneira horizontal entre as tres parte da Aprendizaxe-Servizo: Os colectivos de acción social, o profesorado e o alumnado.Esta acción interdisciplinar require para ter o seu sentido completo dunha coordinación. Esta refléxase tanto no intercambio de información e reflexión entre o alumnado como tamén na proxección dos resultados.En todo momento o alumnado será consciente de que o seu traballo forma parte dunha iniciativa máis ampla, proxectando así a diversidade de territorios e colectivos e a necesidade dun traballo en rede para promover un desenvolvemento sustentable. A esto serve de axuda a Comunidade de Accións e Saberes Arredor do Rural, grupo de docentes e colectivos interesados na integración de educación e desenvolvemento rural. |

# Descrición da experiencia: obxectivos, fases e avaliación

|  |
| --- |
| Esta experiencia organízase en catro liñas de acción que organizan as diferentes liñas de investigación-acción dos Traballos Finais de Grao, que se levarán de maneira coordinada.**Promoción da economía sustentable no medio rural*** Análise económico-financeiro das entidades de Economía Social: os Centros Espaciais de Emprego do rural
* Análise económico-financeiro das entidades de Economía Social: o caso das pequenas cooperativas do rural
* Estudo do financiamento no ámbito cooperativo e de Centros especias de emprego-ADE
* Plans de comunicación para CDR O Viso –ADE
* Plan de comunicación para A Carqueixa-ADE
* Desenvolvemento endóxeno e medio rural-Economía

**Coidado e defensa medioambiental*** Cultivo de especies autóctonas para repoboar un val danado-Bioloxía
* Introdución da defensa medioambiental no currículum de primaria-M Primaria

**Recollida, recoñecemento e posta en valor do patrimonio inmaterial*** Historias de vida: a memoria da relación da poboación rural coa súa contorna no pasado-Mestrado DAEN
* A mirada educativa aos recursos do medio, boas prácticas e propostas de mellora-M Primaria

**As persoas con necesidades especiais no medio rural*** Estudo do financiamento de centros especiais de emprego-ADE
* A educación especial no medio rural-M Primaria

**OBXECTIVOS E AVALIACIÓN:****Impacto social:** Achegamento entre o sistema educativo e as iniciativas para o desenvolvemento rural, como fin en si mesmo para traballar o desenvolvemento rural. Nese sentido agardamos aumentar o coñecemento e cohesión entre as diferentes partes (profesorado-alumnado-colectivos), así como a intención de futura colaboración. * Para avaliar isto levaremos a cabo unha medida pretest e postest sobre as concepcións das outras partes e a vontade de traballo conxunto.

Ademais disto, cada liña de traballo ten os seus propios obxectivos, que aquí non temos espazo para recoller.* As diferentes medidas compoñerán un informe conxunto sobre impacto do proxecto que se presentará na [Comunidade de Accións e Saberes Arredor do Rural.](https://drive.google.com/file/d/1Z1DJ0cfi6fygYvvt8SiHLUNo2PTGbSWm/view?usp=sharing) e que o alumnado poderá incorporar aos seus traballos.

**Aprendizaxe:**Búscase o desenvolvemento das competencias nomeadas no seguinte apartado, que serán avaliadas con rúbricas tanto por docentes como por colectivos colaboradores.Os coñecementos curriculares, pola tipoloxía das materias, serán avaliadas por tribunais preferentemente. **FASES:****1.Divulgación da experiencia e configuración das coordinacións das liñas.**No marco do [encontro](https://drive.google.com/file/d/16b7wOQKm6B9vsacv2Rs2RkraBRQXDfZv/view?usp=sharing) da Comunidade de Accións e Saberes Arredor do Rural darase publicidade a esta iniciativa a toda a comunidade, e faranse reunións de inicio das partes implicadas en cada unha das liñas de traballo.* Neste momento pasaranse os primeiros instrumentos para avaliar a relación alumnado-docentes-colectivos.

**2.Traballo de campo e investigación dirixido por alumnado.**Período de elaboración dos diferentes traballos finais en colaboración cos colectivos.* **2.1Titorías compartidas:** O acompañameto ao alumnado farase en titorías conxuntas de cada liña de acción, de maneira que alumnado e profesorado intercambie información sobre o tema e sexa posible coordinar accións.

**3.Borrador do traballo coas entidades:** Antes da versión definitiva do seu traballo, o alumnado entregará á entidade un borrador para que esta poida indicar se necesita profundización nalgún ámbito.**4.Presentación dos resultados de TFG/M na Comunidade de Accións e Saberes Arredor do Rural**Entre xuño e xullo do presente curso.* Será neste momento pasarase o segundo instrumento para avaliar a relación alumnado-docentes colectivos.
* Corresponderase co momento da avaliación do alumnado por parte de profesorado e colectivos.

**5.Presentación dos traballos finais de grao a tribunais.** |

# Xustificación da contribución do proxecto á adquisición das competencias da materia

|  |
| --- |
| Debido a que os traballos de final de grao e mestrado se levan a cabo en momentos avanzados das titulacións, neles resulta fundamental que o estudantado desenvolva competencias transversais orientadas ó futuro desenvolvemento da investigación ou diferentes postos profesionais. No caso deste proxecto, o alumnado posiciónase nun lugar como axente que debe resolver unha necesidade real, para o cal ten que conseguir información de diferentes axentes e fontes, así como ser capaz de chegar a acordos cara obxectivos comúns, moitas veces baixo a presión da responsabilidade. Desenvólvense competencias relacionadas coa planificación, a toma de iniciativa e decisións, a comunicación e a negociación. Ó estar incluída unha análise de necesidades do contexto e unha avaliación da intervención, foméntanse competencias xerais relacionadas coa análise crítica e a reflexión no marco da propia disciplina. O marco concreto de acción da Comunidade de Accións e Saberes Arredor do Rural, ligado de forma explícita a problemas socioambientais de actualidade, fomenta no alumnado a adquisición de competencias relacionadas co traballo interdisciplinar e en marcos sociais amplos.  A relación con outros proxectos de diferente índole promove a autocrítica e o compromiso ético social. |

# Proxección

|  |
| --- |
| Este proxecto enmárcase na [Comunidade de Accións e Saberes Arredor do Rural.](https://nubeusc.sharepoint.com/%3Ai%3A/s/EducacinSuperiorArredordoRuralComunidadedeSabereseAccins-Coordinacin/EWJbeaJZURlIqC1IWwQ4kMgBkdtfWlsxY1usl39WeOvMJQ?e=yx79lL) Que reúne a colectivos de acción social e profesorado arredor da prácticas de ApS no ámbito rural con perspectiva de sustentabilidade, e promovendo o seu contacto mediante encontros periódicos ([o próximo o 26 de novembro](https://nubeusc.sharepoint.com/%3Ai%3A/s/EducacinSuperiorArredordoRuralComunidadedeSabereseAccins-Coordinacin/EWJbeaJZURlIqC1IWwQ4kMgBkdtfWlsxY1usl39WeOvMJQ?e=yx79lL)), unha web conxunta e traballo de coordinación. No seo desta comunidade traballarase a visibilización e proxección deste proxecto e as acción que a compoñen xunto con outros, traballando a súa coherencia e obxectivos comúns, enfocando á súa mellora. |